**ΤΟΜΕΙΣ – ΣΗΜΕΙΑ ΑΞΙΟΛΟΓΗΣΗΣ ΕΚΠΑΙΔΕΥΤΙΚΩΝ Σ.Ε.Α.**

Ο / Η εκπαιδευτικός διακρίνεται σε μεγάλο βαθμό σε 4 τομείς:

**I. Επαγγελματική Κατάρτιση**

* Έχει μεταπτυχιακές σπουδές σε επίπεδο Διπλώματος/ Μάστερ/Διδακτορικού, που αφορούν τον κλάδο του/της ή τον παιδαγωγικό τομέα ή άλλον παρεμφερή κλάδο
* Παρακολουθεί τις εξελίξεις του κλάδου του/της στον επιστημονικό και παιδαγωγικό τομέα
* Αξιοποιεί στην πράξη την επιστημονική και παιδαγωγική του/της κατάρτιση
* Παρακολουθεί τις εξελίξεις του κλάδου του/της στον επιστημονικό και παιδαγωγικό τομέα και τις εφαρμόζει στην τάξη και στο σχολείο.
* Μεριμνά, γενικά, για την επαγγελματική του/της ανάπτυξη και επιμορφώνεται συνεχώς
* Έχει συγγραφικό έργο σχετικό με την επιστήμη του/της και τα παιδαγωγικά (επιστημονικά συγγράμματα, δημοσιεύματα κ.λπ.)
* Συμμετέχει σε προαιρετικά Συνέδρια – Ημερίδες – Σεμινάρια και λειτουργεί στη Σχολική Μονάδα ως πολλαπλασιαστής

**II. Επάρκεια στην Εργασία**

* Προκαλεί το ενδιαφέρον των μαθητών με την κατάλληλη παιδαγωγική/ συμβουλευτική προσέγγιση και μεθοδολογία
* Επικοινωνεί με τους μαθητές, τους εμπνέει, δημιουργεί ατμόσφαιρα ευνοϊκή για αυθεντική μάθηση και μεταδίδει με επιτυχία τη γνώση και καλλιεργεί τον προβληματισμό για θέματα που απασχολούν τους μαθητές
* Εφαρμόζει σύγχρονες διδακτικές/συμβουλευτικές μεθόδους
* Επισημαίνει τις προαπαιτούμενες γνώσεις-δεξιότητες για να μπορούν όλοι οι Συμβουλευόμενοι να αυτενεργήσουν και ενσυνείδητα να λάβουν αποφάσεις
* Αξιοποιεί την τεχνολογία και άλλα υλικοτεχνικά μέσα, όπου και όταν χρειάζεται σε όλο το φάσμα των καθηκόντων του/της στη Συμβουλευτική Διεργασία
* Χρησιμοποιεί ορθά την ελληνική γλώσσα κατά τη διάρκεια όλων των θεμάτων της Συμβουλευτικής Διεργασίας και ενθαρρύνει όλους τους μαθητές προς την κατεύθυνση αυτή
* Ετοιμάζει και χρησιμοποιεί κατάλληλο υλικό για εμπέδωση των θεμάτων Επαγγελματικής Αγωγής είτε εντός τάξης είτε εκτός τάξης
* Επεξεργάζεται, διδάσκει, και γενικότερα παρέχει πληροφορίες στα ποικίλα θέματα της Επαγγελματικής Αγωγής εντός και εκτός τάξης μέσω της ολιστικής Συμβουλευτικής Διεργασίας και της Διδακτικής
* Καταστρώνει σαφές και δομημένο σχέδιο μαθήματος και το εφαρμόζει με επιτυχία στην τάξη, έχοντας παράλληλα, την ευελιξία να το τροποποιεί , όταν παρίσταται ανάγκη
* Δραστηριοποιεί και κινεί σε αυτενεργό εργασία όλη την τάξη
* Λειτουργεί/διεργάζεται πολύ εποικοδομητικά τη δομή και το όλο περιεχόμενο της Συνέντευξης σε σχέση με το υπό διαχείριση θέμα/τα του/των μαθητή/τών
* Υλοποιεί μεθοδικά, ενσυνείδητα και ολιστικά την όλη ενδεδειγμένη Συμβουλευτική Διεργασία που άπτεται του/των θέματος/των του/των μαθητή/τών
* Αξιοποιεί ορθά τον διδακτικό χρόνο σε θέματα Συνέντευξης και στην όλη διεργασία των θεμάτων Επαγγελματικής Αγωγής
* Αξιοποιεί ορθά τον εργάσιμο χρόνο (αποφεύγει την απώλεια διδακτικού ή και εργάσιμου χρόνου)
* Μεριμνά για τη σφαιρική ενημέρωση των γονιών/κηδεμόνων σε σχέση με τα διάφορα θέματα, τις ανάγκες και τις δυνατότητες των μαθητών του/της
* Συντονίζεται με τους άλλους εκπαιδευτικούς στο θέμα της αξιολόγησης των μαθητών του σχολείου στη βάση κοινής πολιτικής
* Συνεργάζεται με τους υπόλοιπους εκπαιδευτικούς και συμβάλλει στη βελτίωση των μαθησιακών αποτελεσμάτων
* Συντονίζεται/συνεργάζεται με τους άλλους εκπαιδευτικούς στη διαχείριση των ποικίλων θεμάτων των μαθητών με γνώμονα το καλώς νοούμενο συμφέρον των μαθητών και της σχολικής μονάδας γενικότερα
* Αντλεί τις γνώσεις του/της από επιστημονικά και άλλα συγγράμματα και δεν περιορίζεται μόνο στο κοινοποιημένο υλικό της Ειδικότητας Σ.Ε.Α.
* Πραγματοποιεί τους στόχους που θέτει ως εκπαιδευτικός
* Υλοποιεί τους εκπαιδευτικούς στόχους που τίθενται τόσο από το σχολείο όσο και από το ΥΠΠΑΝ
* Σέβεται και προωθεί την υλοποίηση των οραμάτων της κοινωνίας σε ό,τι αφορά τη βελτίωση των μαθησιακών αποτελεσμάτων καθώς και τη συναισθηματική και εν γένει προσωπική ανάπτυξη των μαθητών
* Αξιοποιεί εποικοδομητικά τον χρόνο των αναπληρώσεων, που του/της ανατίθενται από τη Διεύθυνση
* Εκτελεί σωστά τα καθήκοντα της εφημέρευσής του/της (συνομιλεί με τους μαθητές, τους συμβουλεύει και τους ενθαρρύνει)

**III. Οργάνωση - Διοίκηση - Ανθρώπινες Σχέσεις**

* Συγκρατεί αβίαστα την τάξη κατά τη διδασκαλία/διεργασία των θεμάτων της Επαγγελματικής Αγωγής
* Οργανώνει συστηματικά την καθημερινή του/της εργασία
* Επιδεικνύει οργανωτικές και διοικητικές ικανότητες κατά την ανάληψη των καθηκόντων του/της, τα οποία φέρει εις πέρας με επιτυχία
* Εκφράζει νέες ιδέες, αναπτύσσει πρωτοβουλίες, σχεδιάζει και οργανώνει με επιτυχία καινοτόμες δράσεις στη σχολική μονάδα
* Έχει καλές σχέσεις και καλή συνεργασία με τις εκπαιδευτικές αρχές, τη Διεύθυνση του σχολείου, τους μαθητές, τους γονείς/κηδεμόνες και το υπόλοιπο προσωπικό
* Συνεργάζεται αρμονικά και είναι σε στενή αμφίδρομη επικοινωνία με όλους τους άμεσα εμπλεκόμενους εντός και εκτός της σχολικής μονάδας για την ολιστική ενδεδειγμένη άσκηση της Συμβουλευτικής Διεργασίας
* Μεριμνά και συμβάλλει στη συνεχή βελτίωση των μέσων και όλων των διαδικασιών της Συμβουλευτικής Διεργασίας/Παρέμβασης
* Κατά την άσκηση της Συμβουλευτικής Διεργασίας, προβαίνει σε διάχυση- υπενθυμίζει την εφαρμογή των κανονισμών στους μαθητές και προστρέχει/αναφέρεται στην τήρηση των ενδεικνυόμενων διαδικασιών- παιδαγωγικών μέτρων, πάντοτε με γνώμονα το καλώς νοούμενο συμφέρον των μαθητών και του σχολείου
* Παρακολουθεί το όλο περιβάλλον/συνθήκες του μαθητή και της οικογένειάς του, αντιμετωπίζει ενδεδειγμένα καταστάσεις και αξιοποιεί ευκαιρίες
* Φροντίζει για τη γενική εικόνα και «λειτουργικότητα» του Γραφείου Σ.Ε.Α. καθώς και για την τήρηση, ταξινόμηση, καταγραφή πληροφοριακού και άλλου υλικού που άπτεται του πολυσχιδούς ρόλου και έργου του/της Καθηγητή /Καθηγήτριας Σ.Ε.Α.
* Τηρεί ορθά το Ημερολόγιο Δραστηριοτήτων Καθηγητή/Καθηγήτριας Σ.Ε.Α.

**IV. Γενική Συμπεριφορά και Δράση**

* Τηρεί τους Κανονισμούς του σχολείου και είναι τυπικός/ή στις υποχρεώσεις του/της
* Σέβεται τις νενομισμένες διαδικασίες και συμβάλλει εποικοδομητικά στην εκπαιδευτική κίνηση και ζωή του σχολείου
* Διακρίνεται για τη θετική στάση και συμπεριφορά του/της εντός και εκτός της σχολικής μονάδας
* Επιδεικνύει ενεργό ενδιαφέρον και συμβάλλει στην επιτυχή εξέλιξη και ολοκλήρωση του Σχεδίου Δράσης που αφορά την ανάπτυξη και βελτίωση της Σχολικής Μονάδας
* Έχει εθελοντική δράση και συνεισφορά στην παραγωγή διδακτικού υλικού, στην οργάνωση επιμορφωτικών δράσεων και εξωδιδακτικών δραστηριοτήτων προς όφελος των μαθητών και της Εκπαίδευσης γενικότερα
* Πέραν από τις τυπικές του/της υποχρεώσεις, αναλαμβάνει επιπρόσθετα καθήκοντα και δραστηριότητες, που είτε του/της αναθέτει η Διεύθυνση, είτε εισηγείται ο/η ίδιος/α και εγκρίνει η Διεύθυνση
* Εκτός από την προσφορά του/της στο σχολείο, διακρίνεται για την εθελοντική, γενικά, δράση του/της, στον πνευματικό ή/και στον κοινωνικό τομέα
* Συμβάλλει με ποικίλους τρόπους στην επίτευξη των στόχων της Παιδείας
* Είναι δημοκρατικός/ή, χαίρει εκτίμησης και έχει κύρος
* Συμβάλλει στη δημιουργία δημοκρατικού ήθους στους μαθητές του Σχολείου
* Είναι ευγενικός/ή, υποστηρικτικός/ή και διακριτικός/ή στη συμπεριφορά του/της προς όλα τα μέλη της Σχολικής Κοινότητας