**ΤΟΜΕΙΣ – ΣΗΜΕΙΑ ΑΞΙΟΛΟΓΗΣΗΣ ΕΚΠΑΙΔΕΥΤΙΚΩΝ**

Ο / Η εκπαιδευτικός διακρίνεται σε μεγάλο βαθμό σε 4 τομείς:

**I. Επαγγελματική Κατάρτιση**

* Έχει μεταπτυχιακές σπουδές σε επίπεδο διπλώματος/ Μάστερ/διδακτορικού, που αφορούν τον κλάδο του/της ή τον παιδαγωγικό τομέα ή άλλον παρεμφερή κλάδο
* Παρακολουθεί τις εξελίξεις του κλάδου του/της στον επιστημονικό και παιδαγωγικό τομέα
* Αξιοποιεί στην πράξη την επιστημονική και παιδαγωγική του/της κατάρτιση
* Παρακολουθεί τις εξελίξεις του κλάδου του/της στον επιστημονικό και παιδαγωγικό τομέα και τις εφαρμόζει στην τάξη και στο σχολείο.
* Μεριμνά, γενικά, για την επαγγελματική του/της ανάπτυξη και επιμορφώνεται συνεχώς
* Έχει συγγραφικό έργο σχετικό με την επιστήμη του/της και τα παιδαγωγικά (επιστημονικά συγγράμματα, δημοσιεύματα ,κλπ)
* Συμμετέχει σε προαιρετικά Συνέδρια – Ημερίδες – Σεμινάρια και λειτουργεί στη Σχολική Μονάδα ως πολλαπλασιαστής

**II. Επάρκεια στην Εργασία**

* Αντλεί τις γνώσεις του/της από επιστημονικά και άλλα συγγράμματα και δεν περιορίζεται μόνο στο διδακτικό εγχειρίδιο
* Ετοιμάζει και χρησιμοποιεί κατάλληλο υλικό για εμπέδωση του μαθήματος στην τάξη.
* Επισημαίνει τις προαπαιτούμενες γνώσεις-δεξιότητες για να μπορούν όλοι οι μαθητές να δραστηριοποιηθούν
* Καταστρώνει σαφές και δομημένο σχέδιο μαθήματος, με βάση τους Δείκτες Επιτυχίας, και το εφαρμόζει με επιτυχία στην τάξη, έχοντας, παράλληλα, την ευελιξία να το τροποποιεί , όταν παρίσταται ανάγκη
* Πραγματοποιεί τους στόχους που θέτει ως εκπαιδευτικός
* Υλοποιεί τους εκπαιδευτικούς στόχους που τίθενται τόσο από το σχολείο αλλά όσο και από το ΥΠΠΑΝ
* Σέβεται και προωθεί την υλοποίηση των οραμάτων της κοινωνίας σε ό, τι αφορά τη βελτίωση των μαθησιακών αποτελεσμάτων.
* Αξιοποιεί την τεχνολογία και άλλα υλικοτεχνικά μέσα στη διδασκαλία με προσθετική αξία
* Χρησιμοποιεί ορθά την ελληνική γλώσσα κατά τη διάρκεια του μαθήματος και ενθαρρύνει όλους τους μαθητές προς την κατεύθυνση αυτή.
* Δραστηριοποιεί και κινεί σε αυτενεργό εργασία όλη την τάξη.
* Αξιοποιεί ορθά τον διδακτικό χρόνο .
* Αξιοποιεί ορθά τον εργάσιμο χρόνο (αποφεύγει την απώλεια διδακτικού ή και εργάσιμου χρόνου)
* Προκαλεί το ενδιαφέρον των μαθητών με την κατάλληλη παιδαγωγική προσέγγιση και μεθοδολογία
* Επικοινωνεί με τους μαθητές, τους εμπνέει, δημιουργεί ατμόσφαιρα ευνοϊκή για αυθεντική μάθηση και μεταδίδει με επιτυχία τη γνώση
* Εφαρμόζει σύγχρονες διδακτικές μεθόδους (ομαδοσυνεργατική, διαφοροποιημένη διδασκαλία)
* Κάνει διαβάθμιση στις εργασίες που αναθέτει στους μαθητές ώστε αυτή να ανταποκρίνονται σ’ κατάλληλες για όλα τα επίπεδα μάθησης
* Αξιολογεί διαμορφωτικά, (χρήση μορφών διαμορφωτικής αξιολόγησης) κάνει ανατροφοδότηση και εποικοδομεί τη νέα γνώση ανάλογα με τις ανάγκες των μαθητών
* Αναθέτει την κατάλληλη κατ οίκον εργασία, όπως αυτή προκύπτει από τις ανάγκες του μαθήματος
* Αναθέτει εργασίες οι οποίες ενθαρρύνουν τη διερεύνηση αλλά και τη δημιουργικότητα των μαθητών
* Χρησιμοποιεί εναλλακτικές μορφές αξιολόγησης
* Ετοιμάζει με προσοχή τα εξεταστικά του/της δοκίμια, βάσει των δεικτών επιτυχίας ( εξετάζω αυτό που διδάσκω)
* Διορθώνει ορθά τα διαγωνίσματα και αξιολογεί με αντικειμενικότητα και συνέπεια τους μαθητές του/της
* Μεριμνά για τη σφαιρική ενημέρωση των γονιών σε σχέση με την επίδοση, τις ανάγκες και τις δυνατότητες των μαθητών του/της
* Συντονίζεται με τους άλλους εκπαιδευτικούς στο θέμα της αξιολόγησης των μαθητών του σχολείου στη βάση κοινής πολιτικής
* Συνεργάζεται με τους υπόλοιπους εκπαιδευτικούς και συμβάλλει στη βελτίωση των μαθησιακών αποτελεσμάτων
* Αξιοποιεί εποικοδομητικά τον χρόνο των αναπληρώσεων, που του/της ανατίθενται από τη Διεύθυνση
* Εκτελεί σωστά τα καθήκοντα της εφημέρευσής του/της ( συνομιλεί με τους μαθητές και τους συμβουλεύει, ενθαρρύνει)
* Εκτελεί με συνέπεια τα καθήκοντά του/της ως Υπευθύνου Τμήματος.

**\*Σημειώνεται ότι για τα εργαστηριακά μαθήματα μπορούν να προστεθούν επιπλέον σημεία, ανάλογα με την ειδικότητα**

**III. Οργάνωση - Διοίκηση - Ανθρώπινες Σχέσεις**

* Συγκρατεί αβίαστα την τάξη κατά τη διδασκαλία.
* Χρησιμοποιεί ποικιλία οργανωτικών σχημάτων κατά τη διδασκαλία και διαχειρίζεται με επιτυχία τη λειτουργία τους
* Διατηρεί σε άριστη κατάσταση τον εξοπλισμό και τα διδακτικά υλικά των ειδικών αιθουσών.
* Οργανώνει συστηματικά την καθημερινή του/της εργασία (διδαχθείσα ύλη, παρατηρήσεις για το μάθημα, απουσίες μαθητών, κατ’ οίκον εργασία)
* Επιδεικνύει οργανωτικές και διοικητικές ικανότητες κατά την ανάληψη των καθηκόντων του/της, τα οποία φέρει εις πέρας με επιτυχία
* Εκφράζει νέες ιδέες, αναπτύσσει πρωτοβουλίες, σχεδιάζει και οργανώνει με επιτυχία καινοτόμες δράσεις στη σχολική μονάδα
* Έχει καλές σχέσεις και καλή συνεργασία με τις εκπαιδευτικές αρχές, τη Διεύθυνση του σχολείου, τους μαθητές, τους γονείς και το υπόλοιπο προσωπικό
* Συνεργάζεται αρμονικά με τους συναδέλφους του/της, ανταλλάσσει υλικό και εμπειρίες και γενικά διαπνέεται από πνεύμα συναδελφικότητας και συνεργατικότητας.
* Μεριμνά και συμβάλλει στη συνεχή βελτίωση των μέσων και των διαδικασιών διδασκαλίας
* Παρακολουθεί το περιβάλλον μάθησης, αντιμετωπίζει καταστάσεις και αξιοποιεί ευκαιρίες
* Ελέγχει την εφαρμογή ή μη των κανονισμών και εφαρμόζει τις ενδεικνυόμενες διαδικασίες- παιδαγωγικά μέτρα, πάντοτε με γνώμονα το καλώς νοούμενο συμφέρον των μαθητών και του σχολείου

**IV. Γενική Συμπεριφορά και Δράση**

* Τηρεί τους κανονισμούς του σχολείου και είναι τυπικός/ή στις υποχρεώσεις του/της
* Σέβεται τις νενομισμένες διαδικασίες και συμβάλλει εποικοδομητικά στην εκπαιδευτική κίνηση και ζωή του σχολείου
* Διακρίνεται για τη θετική στάση και συμπεριφορά του/της εντός και εκτός της σχολική μονάδα
* Επιδεικνύει ενεργό ενδιαφέρον και συμβάλλει στην επιτυχή εξέλιξη και ολοκλήρωση του σχεδίου δράσης που αφορά την ανάπτυξη και βελτίωση της Σχολικής Μονάδας
* Έχει εθελοντική δράση και συνεισφορά στην παραγωγή διδακτικού υλικού, στην οργάνωση επιμορφωτικών δράσεων και εξωδιδακτικών δραστηριοτήτων προς όφελος των μαθητών και της εκπαίδευσης
* Πέραν από τις τυπικές του/της υποχρεώσεις, αναλαμβάνει επιπρόσθετα καθήκοντα και δραστηριότητες, που είτε του/της αναθέτει η Διεύθυνση, είτε εισηγείται ο/η ίδιος/α και εγκρίνει η Διεύθυνση
* Εκτός από την προσφορά του/της στο σχολείο, διακρίνεται για την εθελοντική, γενικά, δράση του/της, στον πνευματικό ή/και στον κοινωνικό τομέα
* Συμβάλλει με ποικίλους τρόπους στην επίτευξη των στόχων της παιδείας
* Είναι δημοκρατικός , χαίρει εκτίμησης και έχει κύρος
* Συμβάλλει στη δημιουργία δημοκρατικού ήθους στους μαθητές του σχολείου
* Είναι ευγενικός/ή και διακριτικός/ή στη συμπεριφορά του/της προς όλα τα μέλη της σχολικής κοινότητας