**ΤΟΜΕΙΣ – ΣΗΜΕΙΑ ΑΞΙΟΛΟΓΗΣΗΣ ΒΟΗΘΩΝ ΔΙΕΥΘΥΝΤΩΝ ΚΑΙ ΒΟΗΘΩΝ ΔΙΕΥΘΥΝΤΩΝ Α’**

Ο / Η εκπαιδευτικός διακρίνεται /διακρίνεται σε μεγάλο βαθμό :

**I. Επαγγελματική Κατάρτιση.**

* Έχει μεταπτυχιακές σπουδές σε επίπεδο διπλώματος/ Μάστερ/διδακτορικού, που αφορούν τον κλάδο του/της ή την παιδαγωγική/άλλον παρεμφερή κλάδο
* Παρακολουθεί τις εξελίξεις του κλάδου του/της στον επιστημονικό και παιδαγωγικό τομέα
* Παρακολουθεί τις εξελίξεις στα θέματα της Εκπαιδευτικής Διοίκησης και τις εφαρμόζει στους τομείς που του/της ανατίθενται ως Βοηθός Διευθυντής στο σχολείο
* Αξιοποιεί στην πράξη την επιστημονική και παιδαγωγική του/της κατάρτιση
* Παρακολουθεί τις εξελίξεις του κλάδου του/της στον επιστημονικό και παιδαγωγικό τομέα και τις εφαρμόζει στην τάξη και στο σχολείο
* Μεριμνά, γενικά, για την επαγγελματική του/της ανάπτυξη και επιμορφώνεται συνεχώς
* Έχει συγγραφικό έργο σχετικό με την επιστήμη του/της και τα παιδαγωγικά (επιστημονικά συγγράμματα, δημοσιεύματα ,κλπ)
* Συμμετέχει ενεργά και σε προαιρετικά Συνέδρια – Ημερίδες – Σεμινάρια που αφορούν τον κλάδο του/της και λειτουργεί ως πολλαπλασιαστής στη Σχολική Μονάδα.

**II. Επάρκεια στην Εργασία**.

Διδακτικό έργο

* Αντλεί τις γνώσεις του/της από επιστημονικά και άλλα συγγράμματα και δεν περιορίζεται μόνο στο διδακτικό εγχειρίδιο
* Ετοιμάζει και χρησιμοποιεί κατάλληλο υλικό για εμπέδωση του μαθήματος στην τάξη.
* Επισημαίνει τις προαπαιτούμενες γνώσεις-δεξιότητες για να μπορούν όλοι οι μαθητές να δραστηριοποιηθούν
* Καταστρώνει σαφές και δομημένο σχέδιο μαθήματος, με βάση τους Δείκτες Επιτυχίας, και το εφαρμόζει με επιτυχία στην τάξη , έχοντας, παράλληλα, την ευελιξία να το τροποποιεί , όταν παρίσταται ανάγκη
* Πραγματοποιεί τους στόχους που θέτει ως εκπαιδευτικός
* Υλοποιεί τους εκπαιδευτικούς στόχους που τίθενται από το σχολείο και τη Διεύθυνση Μέσης Εκπαίδευσης
* Σέβεται την αποστολή και επιδιώκει τα οράματα της κοινωνίας σε ότι αφορά τη βελτίωση των μαθησιακών αποτελεσμάτων των μαθητών του/της
* Αξιοποιεί την τεχνολογία και άλλα υλικοτεχνικά μέσα στη διδασκαλία με προσθετική αξία.
* Γίνεται ορθή χρήση του προφορικού λόγου και παρακινούνται όλοι οι μαθητές προς την κατεύθυνση αυτή
* Δραστηριοποιεί και κινεί σε αυτενεργό εργασία όλη την τάξη
* Αξιοποιεί τον διδακτικό χρόνο επαρκώς
* Αξιοποιεί τον εργάσιμο χρόνο επαρκώς.
* Προκαλεί το ενδιαφέρον των μαθητών με την κατάλληλη παιδαγωγική προσέγγιση και μεθοδολογία
* Επικοινωνεί με τους μαθητές, τους εμπνέει, δημιουργεί ατμόσφαιρα ευνοϊκή για αυθεντική μάθηση και μεταδίδει με επιτυχία τη γνώση
* Χρησιμοποιεί σύγχρονες διδακτικές μεθόδους (ομαδοσυνεργατική, διαφοροποιημένη διδασκαλία)
* Κάνει διαβάθμιση στις εργασίες που αναθέτει, για όλα τα επίπεδα μάθησης
* Αξιολογεί διαμορφωτικά, κάνει ανατροφοδότηση και εποικοδομεί τη νέα γνώση, ανάλογα με τις ανάγκες των μαθητών
* Αναθέτει την κατάλληλη κατ οίκον εργασία, όπως αυτή προκύπτει από τις ανάγκες του μαθήματος
* Αναθέτει εργασίες, οι οποίες ενθαρρύνουν τη διερεύνηση αλλά και τη δημιουργικότητα των μαθητών
* Χρησιμοποιεί εναλλακτικές μορφές αξιολόγησης
* Χρησιμοποιεί και αξιοποιεί μορφές διαμορφωτικής αξιολόγησης
* Ετοιμάζει με προσοχή τα εξεταστικά του/της δοκίμια, βάσει των δεικτών επιτυχίας ( εξετάζω αυτό που διδάσκω)
* Αξιολογεί τους μαθητές του/της με αντικειμενικότητα και συνέπεια
* Μεριμνά για τη σφαιρική ενημέρωση των γονιών σε σχέση με την επίδοση, τις ανάγκες και τις δυνατότητες των μαθητών του/της
* Συντονίζεται με τους άλλους εκπαιδευτικούς στο θέμα της αξιολόγησης των μαθητών του σχολείου
* Συνεργάζεται με τους υπόλοιπους εκπαιδευτικούς και συμβάλλει στη βελτίωση των μαθησιακών αποτελεσμάτων
* **\*Σημειώνεται ότι για τα εργαστηριακά μαθήματα μπορούν να προστεθούν επιπλέον σημεία, ανάλογα με την ειδικότητα**

Διοικητικό έργο

* Συντονίζει με επιτυχία τον Κλάδο του/της ή τους άλλους κλάδους των οποίων ανέλαβε το συντονισμό: Εβδομαδιαίες συναντήσεις, διάχυση υλικού, προγραμματισμός διδακτέας ύλης, επιμορφωτικές δράσεις, ενημερώσεις, ανταλλαγή γνώσεων και εμπειριών
* Αξιοποιεί και προωθεί στην πράξη τις έννοιες της Συνεργασίας, της Δικτύωσης και των ανταλλαγών επισκέψεων στην τάξη των εκπαιδευτικών των ειδικοτήτων που συντονίζει.
* Συμμετέχει εποικοδομητικά στους Συντονισμούς της ειδικότητάς του/της και ενεργεί όπως πιο πάνω
* Παρακολουθεί συστηματικά την πρόοδο και γενικά τη συμπεριφορά των τμημάτων, στα οποία είναι υπεύθυνος/νη (απουσίες, προβλήματα συμπεριφοράς, οικονομικές – οικογενειακές δυσκολίες)
* Εκτελεί με συνέπεια τα καθήκοντα της εφημέρευσης κατά τις ώρες προσέλευσης και αποχώρησης των μαθητών, όπως επίσης και κατά τα διαλείμματα
* Εποπτεύει την ομαλή διεξαγωγή του μαθήματος στις αίθουσες διδασκαλίας
* Παρακολουθεί τον θεσμό των αναπληρώσεων
* Παρακολουθεί - ελέγχει την εκτέλεση του εξωδιδακτικού έργου των εκπαιδευτικών
* Μεριμνά για τη μεγιστοποίηση του διδακτικού χρόνου
* Ακολουθεί τους κανονισμούς σε σχέση με την επιβολή των παιδαγωγικών μέτρων
* Επικοινωνεί συστηματικά με τους γονείς και τους ενημερώνει σε σχέση με αναφυόμενα θέματα που αφορούν τα παιδιά τους
* Ενδιαφέρεται για τη συνεχή βελτίωση των μέσων και των διαδικασιών διδασκαλίας
* Παρακολουθεί το περιβάλλον μάθησης και είναι έτοιμος/η να αντιμετωπίσει καταστάσεις και να αξιοποιήσει ευκαιρίες
* Φροντίζει για την εφαρμογή των κανονισμών και εφαρμόζει τα ενδεικνυόμενα παιδαγωγικά μέτρα, πάντοτε με γνώμονα το καλώς νοούμενο συμφέρον των μαθητών και του σχολείου

**III. Οργάνωση - Διοίκηση - Ανθρώπινες Σχέσεις**

* Συγκρατεί αβίαστα την τάξη κατά τη διδασκαλία.
* Χρησιμοποιεί ποικιλία οργανωτικών σχημάτων κατά τη διδασκαλία και διαχειρίζεται με επιτυχία τη λειτουργία τους
* Επιδεικνύει οργανωτικές και διοικητικές ικανότητες κατά την ανάληψη των καθηκόντων του/της, τα οποία φέρει εις πέρας με επιτυχία
* Έχει εθελοντική δράση και συνεισφορά στην παραγωγή διδακτικού υλικού, στην οργάνωση επιμορφωτικών δράσεων και εξωδιδακτικών δραστηριοτήτων προς όφελος των μαθητών και της εκπαίδευσης
* Έχει νέες ιδέες, αναπτύσσει πρωτοβουλίες , οργανώνει και προωθεί με επιτυχία καινοτόμες δράσεις στη σχολική μονάδα
* Οι σχέσεις και η συνεργασία του/της με τις εκπαιδευτικές αρχές, τη Διευθυντική Ομάδα του σχολείου, τους μαθητές, τους γονείς και το υπόλοιπο προσωπικό είναι πολύ καλές
* Συνεργάζεται αρμονικά με τους εκπαιδευτικούς του σχολείου, στηρίζει και καθοδηγεί νεοεισερχόμενους εκπαιδευτικούς, διαπνέεται από πνεύμα συναδελφικότητας και συνεργατικότητας

**IV. Γενική Συμπεριφορά και Δράση**

* Τηρεί τους κανονισμούς του σχολείου και είναι τυπικός/η στις υποχρεώσεις του/της
* Σέβεται τις διαδικασίες και συμβάλλει εποικοδομητικά στην εκπαιδευτική κίνηση και ζωή του σχολείου
* Διακρίνεται για τη θετική στάση και συμπεριφορά του/της εντός και εκτός της σχολικής μονάδας
* Επιδεικνύει ενεργό ενδιαφέρον και συνεργάζεται για την επιτυχή εξέλιξη και ολοκλήρωση του σχεδίου δράσης, που αφορά την ανάπτυξη και βελτίωση της σχολικής μονάδας
* Πέραν από τις τυπικές υποχρεώσεις του/της, αναλαμβάνει επιπρόσθετα καθήκοντα και δραστηριότητες, που του/της αναθέτει η Διεύθυνση
* Υποβάλλει στη Διευθυντική Ομάδα καινοτόμες προτάσεις – εισηγήσεις για βελτίωση του εκπαιδευτικού έργου ή γενικά για την αναβάθμιση της σχολικής μονάδας.
* Εκτός από την προσφορά του/της στο σχολείο, διακρίνεται για την εθελοντική δράση του/της, στον πνευματικό ή/και στον κοινωνικό τομέα
* Συμβάλλει με ποικίλους τρόπους στην επίτευξη των γενικών στόχων της παιδείας αλλά και των ειδικών στόχων της σχολικής μονάδας
* Είναι δημοκρατικός, χαίρει εκτίμησης, έχει κύρος και είναι αποδεκτός/ή στη σχολική κοινότητα
* Συμβάλλει στη δημιουργία δημοκρατικής συνείδησης στους μαθητές του σχολείου
* Είναι ευγενικός/η και διακριτικός/η με όλους.