**ΤΟΜΕΙΣ – ΣΗΜΕΙΑ ΑΞΙΟΛΟΓΗΣΗΣ ΒΟΗΘΩΝ ΔΙΕΥΘΥΝΤΩΝ ΚΑΙ ΒΟΗΘΩΝ ΔΙΕΥΘΥΝΤΩΝ Α΄ Σ.Ε.Α.**

Ο / Η εκπαιδευτικός διακρίνεται /διακρίνεται σε μεγάλο βαθμό :

**I. Επαγγελματική Κατάρτιση**

* Έχει μεταπτυχιακές σπουδές σε επίπεδο Διπλώματος/ Μάστερ/Διδακτορικού, που αφορούν τον κλάδο του/της ή την παιδαγωγική ή άλλον παρεμφερή κλάδο
* Παρακολουθεί τις εξελίξεις του κλάδου του/της στον επιστημονικό και παιδαγωγικό τομέα
* Παρακολουθεί τις εξελίξεις στα θέματα της Εκπαιδευτικής Διοίκησης και τις εφαρμόζει στους τομείς που του/της ανατίθενται ως Βοηθός Διευθυντής στο σχολείο
* Αξιοποιεί στην πράξη την επιστημονική και παιδαγωγική του/της κατάρτιση
* Παρακολουθεί τις εξελίξεις του κλάδου του/της στον επιστημονικό και παιδαγωγικό τομέα και τις εφαρμόζει στην τάξη και στο σχολείο
* Μεριμνά, γενικά, για την επαγγελματική του/της ανάπτυξη και επιμορφώνεται συνεχώς
* Έχει συγγραφικό έργο σχετικό με την επιστήμη του/της και τα παιδαγωγικά (επιστημονικά συγγράμματα, δημοσιεύματα κ.λπ.)
* Συμμετέχει ενεργά και σε προαιρετικά Συνέδρια – Ημερίδες – Σεμινάρια που αφορούν τον κλάδο του/της και λειτουργεί ως πολλαπλασιαστής στη Σχολική Μονάδα

**II. Επάρκεια στην Εργασία**

Διδακτικό έργο

* Προκαλεί το ενδιαφέρον των μαθητών με την κατάλληλη παιδαγωγική/ συμβουλευτική προσέγγιση και μεθοδολογία
* Επικοινωνεί με τους μαθητές, τους εμπνέει, δημιουργεί ατμόσφαιρα ευνοϊκή για αυθεντική μάθηση και μεταδίδει με επιτυχία τη γνώση και καλλιεργεί τον προβληματισμό για θέματα που απασχολούν τους μαθητές
* Εφαρμόζει σύγχρονες διδακτικές/συμβουλευτικές μεθόδους
* Επισημαίνει τις προαπαιτούμενες γνώσεις-δεξιότητες για να μπορούν όλοι οι Συμβουλευόμενοι να αυτενεργήσουν και ενσυνείδητα να λάβουν αποφάσεις
* Αξιοποιεί την τεχνολογία και άλλα υλικοτεχνικά μέσα, όπου και όταν χρειάζεται σε όλο το φάσμα των καθηκόντων του/της στη Συμβουλευτική Διεργασία
* Γίνεται ορθή χρήση του προφορικού λόγου κατά τη διάρκεια όλων των θεμάτων της Συμβουλευτικής Διεργασίας και ενθαρρύνει όλους τους μαθητές προς την κατεύθυνση αυτή
* Ετοιμάζει και χρησιμοποιεί κατάλληλο υλικό για εμπέδωση των θεμάτων Επαγγελματικής Αγωγής είτε εντός τάξης είτε εκτός τάξης
* Επεξεργάζεται, διδάσκει, και γενικότερα παρέχει πληροφορίες στα ποικίλα θέματα της Επαγγελματικής Αγωγής εντός και εκτός τάξης μέσω της ολιστικής Συμβουλευτικής Διεργασίας και της Διδακτικής
* Καταστρώνει σαφές και δομημένο σχέδιο μαθήματος και το εφαρμόζει με επιτυχία στην τάξη, έχοντας παράλληλα, την ευελιξία να το τροποποιεί , όταν παρίσταται ανάγκη
* Δραστηριοποιεί και κινεί σε αυτενεργό εργασία όλη την τάξη
* Λειτουργεί/διεργάζεται πολύ εποικοδομητικά τη δομή και το όλο περιεχόμενο της Συνέντευξης σε σχέση με το υπό διαχείριση θέμα/τα του/των μαθητή/τών
* Υλοποιεί μεθοδικά, ενσυνείδητα και ολιστικά την όλη ενδεδειγμένη Συμβουλευτική Διεργασία που άπτεται του/των θέματος/των του/των μαθητή/τών
* Αξιοποιεί ορθά τον διδακτικό χρόνο σε θέματα Συνέντευξης και στην όλη διεργασία των θεμάτων Επαγγελματικής Αγωγής
* Αξιοποιεί ορθά τον εργάσιμο χρόνο (αποφεύγει την απώλεια διδακτικού ή και εργάσιμου χρόνου)
* Μεριμνά για τη σφαιρική ενημέρωση των γονιών/κηδεμόνων σε σχέση με τα διάφορα θέματα, τις ανάγκες και τις δυνατότητες των μαθητών του/της
* Συντονίζεται με τους άλλους εκπαιδευτικούς στο θέμα της αξιολόγησης των μαθητών του σχολείου στη βάση κοινής πολιτικής
* Συνεργάζεται με τους υπόλοιπους εκπαιδευτικούς και συμβάλλει στη βελτίωση των μαθησιακών αποτελεσμάτων
* Συντονίζεται/συνεργάζεται με τους άλλους εκπαιδευτικούς στη διαχείριση των ποικίλων θεμάτων των μαθητών με γνώμονα το καλώς νοούμενο συμφέρον των μαθητών και της σχολικής μονάδας γενικότερα
* Αντλεί τις γνώσεις του/της από επιστημονικά και άλλα συγγράμματα και δεν περιορίζεται μόνο στο κοινοποιημένο υλικό της Ειδικότητας Σ.Ε.Α.
* Πραγματοποιεί τους στόχους που θέτει ως εκπαιδευτικός
* Υλοποιεί τους εκπαιδευτικούς στόχους που τίθενται τόσο από το σχολείο όσο και από τη Διεύθυνση Μέσης Εκπαίδευσης
* Σέβεται και προωθεί την υλοποίηση των οραμάτων της κοινωνίας σε ό,τι αφορά τη βελτίωση των μαθησιακών αποτελεσμάτων καθώς και τη συναισθηματική και εν γένει προσωπική ανάπτυξη των μαθητών

Διοικητικό έργο

* Συντονίζει με επιτυχία τον Κλάδο του/της ή τους άλλους κλάδους των οποίων ανέλαβε το συντονισμό: Εβδομαδιαίες συναντήσεις, διάχυση υλικού, προγραμματισμός διδακτέας ύλης, επιμορφωτικές δράσεις, ενημερώσεις, ανταλλαγή γνώσεων και εμπειριών
* Αξιοποιεί και προωθεί στην πράξη τις έννοιες της Συνεργασίας, της Δικτύωσης και των ανταλλαγών επισκέψεων στην τάξη των εκπαιδευτικών των ειδικοτήτων που συντονίζει.
* Συμμετέχει εποικοδομητικά στους Συντονισμούς της ειδικότητάς του/της και ενεργεί όπως πιο πάνω
* Παρακολουθεί συστηματικά την πρόοδο και γενικά τη συμπεριφορά των τμημάτων, στα οποία είναι υπεύθυνος/νη (απουσίες, προβλήματα συμπεριφοράς, οικονομικές – οικογενειακές δυσκολίες)
* Εκτελεί με συνέπεια τα καθήκοντα της εφημέρευσης κατά τις ώρες προσέλευσης και αποχώρησης των μαθητών, όπως επίσης και κατά τα διαλείμματα
* Εποπτεύει την ομαλή διεξαγωγή του μαθήματος στις αίθουσες διδασκαλίας
* Παρακολουθεί τον θεσμό των αναπληρώσεων
* Παρακολουθεί - ελέγχει την εκτέλεση του εξωδιδακτικού έργου των εκπαιδευτικών
* Μεριμνά για τη μεγιστοποίηση του διδακτικού χρόνου
* Ακολουθεί τους κανονισμούς σε σχέση με την επιβολή των παιδαγωγικών μέτρων
* Επικοινωνεί συστηματικά με τους γονείς και τους ενημερώνει σε σχέση με αναφυόμενα θέματα που αφορούν τα παιδιά τους
* Ενδιαφέρεται για τη συνεχή βελτίωση των μέσων και των διαδικασιών διδασκαλίας
* Παρακολουθεί το περιβάλλον μάθησης και είναι έτοιμος/η να αντιμετωπίσει καταστάσεις και να αξιοποιήσει ευκαιρίες
* Φροντίζει για την εφαρμογή των κανονισμών και εφαρμόζει τα ενδεικνυόμενα παιδαγωγικά μέτρα, πάντοτε με γνώμονα το καλώς νοούμενο συμφέρον των μαθητών και του σχολείου

**III. Οργάνωση - Διοίκηση - Ανθρώπινες Σχέσεις**

* Συνεργάζεται αρμονικά και είναι σε στενή αμφίδρομη επικοινωνία με όλους τους άμεσα εμπλεκόμενους εντός και εκτός της σχολικής μονάδας για την ολιστική ενδεδειγμένη άσκηση της Συμβουλευτικής Διεργασίας
* Μεριμνά και συμβάλλει στη συνεχή βελτίωση των μέσων και όλων των διαδικασιών της Συμβουλευτικής Διεργασίας/Παρέμβασης
* Κατά την άσκηση της Συμβουλευτικής Διεργασίας, προβαίνει σε διάχυση- υπενθυμίζει την εφαρμογή των κανονισμών στους μαθητές και προστρέχει/αναφέρεται στην τήρηση των ενδεικνυόμενων διαδικασιών- παιδαγωγικών μέτρων, πάντοτε με γνώμονα το καλώς νοούμενο συμφέρον των μαθητών και του σχολείου
* Παρακολουθεί το όλο περιβάλλον/συνθήκες του μαθητή και της οικογένειάς του, αντιμετωπίζει ενδεδειγμένα καταστάσεις και αξιοποιεί ευκαιρίες
* Συγκρατεί αβίαστα την τάξη κατά τη διδασκαλία/ διεργασία πληροφόρησης των θεμάτων της Επαγγελματικής Αγωγής
* Φροντίζει για τη γενική εικόνα και «λειτουργικότητα» του Γραφείου Σ.Ε.Α. καθώς και για την τήρηση, ταξινόμηση, καταγραφή πληροφοριακού και άλλου υλικού που άπτεται του πολυσχιδούς ρόλου και έργου του/της Καθηγητή /Καθηγήτριας Σ.Ε.Α.
* Επιδεικνύει οργανωτικές και διοικητικές ικανότητες κατά την ανάληψη των καθηκόντων του/της, τα οποία φέρει εις πέρας με επιτυχία
* Έχει εθελοντική δράση και συνεισφορά στην παραγωγή διδακτικού υλικού, στην οργάνωση επιμορφωτικών δράσεων και εξωδιδακτικών δραστηριοτήτων προς όφελος των μαθητών και της εκπαίδευσης.
* Έχει νέες ιδέες, αναπτύσσει πρωτοβουλίες, οργανώνει και προωθεί με επιτυχία καινοτόμες δράσεις στη σχολική μονάδα
* Οι σχέσεις και η συνεργασία του/της με τις εκπαιδευτικές αρχές, τη Διευθυντική Ομάδα του σχολείου, τους μαθητές, τους γονείς και το υπόλοιπο προσωπικό είναι πολύ καλές
* Στηρίζει και καθοδηγεί τους νεοεισερχόμενους εκπαιδευτικούς και γενικά διαπνέεται από πνεύμα συναδελφικότητας και συνεργατικότητας

**IV. Γενική Συμπεριφορά και Δράση**

* Τηρεί τους κανονισμούς του σχολείου και είναι τυπικός/ή στις υποχρεώσεις του/της
* Σέβεται τις νενομισμένες διαδικασίες και συμβάλλει εποικοδομητικά στην εκπαιδευτική κίνηση και ζωή του σχολείου
* Διακρίνεται για τη θετική στάση και συμπεριφορά του/της εντός και εκτός της σχολικής μονάδας
* Επιδεικνύει ενεργό ενδιαφέρον και συνεργάζεται για την επιτυχή εξέλιξη και ολοκλήρωση του σχεδίου δράσης, που αφορά την ανάπτυξη και βελτίωση της σχολικής μονάδας
* Πέραν από τις τυπικές υποχρεώσεις του/της, αναλαμβάνει επιπρόσθετα καθήκοντα και δραστηριότητες, που του/της αναθέτει η Διεύθυνση
* Υποβάλλει στη Διευθυντική Ομάδα καινοτόμες προτάσεις – εισηγήσεις για βελτίωση του εκπαιδευτικού έργου ή γενικά για την αναβάθμιση της σχολικής μονάδας
* Εκτός από την προσφορά του/της στο σχολείο, διακρίνεται για την εθελοντική δράση του/της, στον πνευματικό ή/και στον κοινωνικό τομέα
* Συμβάλλει με ποικίλους τρόπους στην επίτευξη των γενικών στόχων της παιδείας αλλά και των ειδικών στόχων της σχολικής μονάδας
* Είναι δημοκρατικός/ή, χαίρει εκτίμησης, έχει κύρος και είναι αποδεκτός/ή στη σχολική κοινότητα
* Συμβάλλει στη δημιουργία δημοκρατικής συνείδησης στους μαθητές του σχολείου
* Είναι ευγενικός/ή και διακριτικός/ή με όλους